Finalitza el canvi de les finestres de la Residència Verge d’Aigües Vives
09 de novembre de 2021

Carcaixent

Esta setmana ha finalitzat el canvi de les finestres de la Residència Verge d'Aigües, actuació que es va tindre que ajornar a causa de la pandèmia. Les noves finestres permeten un millor aïllament amb el que s’aconsegueix optimitzar la climatització de les instal·lacions i estalviar energia.

El projecte total ascendeix a més de 300.000€ i està finançat al 100% pel romanent del pressupost del consistori. Esta és la 5a fase del projecte de millora i adequació de la residència que se suma a les actuacions realitzades anteriorment per part de diferents administracions i l'Ajuntament de Carcaixent que han permès, entre altres, la rehabilitació de les habitacions de la tercera planta.

Actualment, amb fons de la Diputació de València, s’està treballant en el projecte de la planta baixa consistent en l’actualització dels vestidors del personal, dotar de ventilació al corredor, col·locar un finestral en el menjador de la planta i la instal·lació de portes contraincendis en la zona del Saló d’Actes.

Teresa Oliver, regidora Benestar Social, ha valorat molt positivament la intervenció “per fi hem pogut realitzar el canvi de les finestres amb el que, junt totes les actuacions prèvies, hem aconseguit millorar notablement el benestar dels usuaris i usuàries al temps que estalviem energia, un objectiu amb el que estem treballant de forma transversal des de totes les àrees del govern municipal”.